VS001272
Datum: 1997-08-03T02:00:00.000+02:00
datum_sodbe_i_stopnje: 2001-09-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 10800000 SIT
opombe: II Ips 182/2003. Reviziji tožeče stranke je bilo delno ugodeno glede odgovornosti tožene stranke za škodni dogodek (100-odstotna odgovornost), glede višine odškodnine odločitvi sodišč prve in druge stopnje nista bili spremenjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Gimnazijka.

## Škodni dogodek

Prometna nesreča, v kateri je bila oškodovanka sopotnica.

## Poškodba

Velike rane po glavi in desni strani obraza, zdrobljeni zlom desne nadlaktnice in desne stegnenice, šokovno stanje zaradi velike izgube krvi.

## Telesne bolečine

4000000 SIT Hude 21 dni, srednje hude 1 mesec in pol, lahke 4 mesece.

#### Hospitalizacija

44 dni; 3 operacije.

#### Rehabilitacija

Fizioterapija več kot 100 dni vodeno in nato še doma.

#### Nevšečnosti med zdravljenjem

Po vsaki operaciji je dva dni ležala v postelji in bila ves čas navezana na pomoč druge osebe; nadaljnjih 6 tednov je bila delno odvisna od pomoči bolnišničnega osebja; 24-krat RTG slikana; zaradi bolečin je jemala analgetike različne intenzitete; bergle 1 mesec brez obremenitve poškodovane noge; 6 dni popolnoma nesposobna za vsako delo, 6 tednov bistveno zmanjšano sposobna za delo; nezgoda se je pripetila po koncu 1. letnika gimnazije, zaradi zdravljenja je drugi letnik delala z izpiti; občasno še jemlje tablete proti bolečinam.

## Strah

1000000 SIT Strah in bojazni, ki jih doživlja po nezgodi, kot posttravmatska stresna motnja, prisotna še v okoliščinah, ki spominjajo na nesrečo (npr. promet in hitrost), ta strah pa se kaže z napetostjo in nemirom blažje intenzivnosti. 2 meseca intenziven strah za izid zdravljenja predvsem glede novih posledic pri hoji, uporabi roke in videza obraza, nato pa še 1 leto strah manjše intenzitete. Strah pred operacijami, bala se je zapletov in bolečin.

## Zmanjšanje življenjske aktivnosti

4000000 SIT Zaradi zmanjšanja življenjskih aktivnosti predvsem na področju športa in socializacije je prikrajšana za sprostitev, samopotrjevanje in druženje. Spominske motnje, težave pri osredotočenju misli, motnje pozornosti, povečana miselna utrudljivost in glavoboli ob intelektualnem naporu (motnje, ki sodijo v sklop postkontuzijskega sindroma) tožnici otežkočajo napredovanje v izobraževalnem procesu, s čimer so posredno znižane tudi njene možnosti za napredovanje. Ima zmanjšano moč desne zgornje okončine, kolesari lahko le na krajše razdalje, ni sposobna za moštvene športe, daljše izlete in hojo. Pri delih, ki zahtevajo popolno gibljivost (npr. dela, ki zahtevajo dalj časa trajajočo hojo, popolno gibljivost zgornjih okončin), bo trajno ovirana. Desna spodnja okončina je zaraščena v varus položaju, tako da se že razvijajo artrotične spremembe v desnem kolenskem sklepu, ki se kažejo pri dalj časa trajajoči hoji in stoji ter krepitacija ob aktivni in pasivni gibljivosti. Gibljivost v desnem kolenu je v smislu fleksije zavrta za 10 stopinj, gibljivost desne roke je omejena v smislu retrofleksije in zunanje rotacije za 20 stopinj. Pri tožnici je pričakovati poslabšanje zdravstvenega stanja v smislu napredovanja artrotičnih sprememb v desnem kolenskem sklepu.

## Skaženost

1800000 SIT 22 cm dolga brazgotina na desni strani čela, ki sega v lasišče, 3 cm dolge brazgotine med obema obrvema. Brazgotine so belkaste barve in dokaj izrazite. Na levem licu ima nekaj manjših, po 1 cm dolgih brazgotin, na levi zgornji veki pol cm dolgo belkasto brazgotino, v kateri ima tujek (steklo). Na desni podlahti ima 16 cm dolgo brazgotinasto formacijo širine do 1 cm, hipertrofično, v nivoju kože. Na desnem stegnu na zunanji strani ima 35 cm dolgo, belkasto brazgotino širine 1 cm v nivoju kože.

---

ZOR člen 200, 203